laion/Wikipedia-Exotic huggingface dataset:
বক্ষপৃষ্ঠীয় স্নায়ু

বক্ষপৃষ্ঠীয় স্নায়ু হল একটি স্নায়ু যা মানুষ এবং অন্যান্য প্রাণীদের উপস্থিত থাকে। এটি মধ্যবর্তী সাবস্ক্যাপুলার স্নায়ু বা দীর্ঘ সাবস্কাপুলার স্নায়ু হিসাবেও পরিচিত। এটি ল্যাটিসিমাস ডরসি পেশীতে স্নায়ু সরবরাহ করে। এটি ব্র্যাকিয়াল জালক থেকে উত্থিত হয়। এটি ষষ্ঠ, সপ্তম এবং অষ্টম গ্রীবাদেশীয় স্নায়ু থেকে এর তন্তু উৎপন্ন করে। এটি ল্যাটিসিমাস ডরসির পেছনে পাওয়া যায় এবং তাদের অঙ্কীয় শাখা থেকে উদ্ভূত হয়। বক্ষপৃৃষ্ঠীয় স্নায়ু ব্র্যাকিয়াল জালকের পশ্চাৎবর্তী কর্ডের একটি শাখা। এটা সাবস্কাপুলার ধমনিকে অনুসরণ করে এবং বগলের পশ্চাৎ দেয়ালে ল্যাটিসিমাস ডরসিতে স্নায়ু সরবরাহ করে। ল্যাটিসিমাস ডরসি মাঝে মধ্যে প্রতিস্থাপনের জন্য এবং কার্ডিয়াক ব্যর্থতায় সিস্টোলের বর্ধনের জন্য ব্যবহৃত হয় । এসব ক্ষেত্রে, স্নায়ু সরবরাহ সংরক্ষণ করা হয়, এবং পেশী দিয়ে প্রতিস্থাপন করা হয় (উদাহরণস্বরূপ, মুখের পুনর্নির্মাণের সাথে )। পশ্চাৎবর্তী কর্ডের ক্ষত কাঁধের জয়েন্টের সংযোজন হারাতে পারে যদি ল্যাটিসিমাস ডরসির স্নায়ুসংস্থান হ্রাস পায়। ব্রাকিয়াল জালক অ্যাক্সিলারি ফোসায় ডান ব্রাকিয়াল জালক (ইনফ্রাক্ল্যাভিকুলার অংশ); নীচে এবং সামনের দৃশ্য মেরুদণ্ডীয় স্নায়ুর শাখা সহ ব্র্যাকিয়াল প্লেক্সাস বক্ষপৃষ্ঠীয় স্নায়ু দেখাচ্ছে সুপারফিশিয়াল ব্যাক এর ডিসসেকশন ভিডিও Anatomy figure: 05:03-10 - "ব্র্যাকিয়াল জালকের প্রধান অংশ এবং টার্মিনাল স্নায়ু।" থোরাকোডোরসাল নার্ভ[স্থায়ীভাবে অকার্যকর সংযোগ] - ব্লু লিঙ্ক এনাটমি - মিশিগান মেডিকেল স্কুল
নেঞ্জিরুক্কুম ভারাই (১৯৬৭-এর চলচ্চিত্র)

নেঞ্জিরুক্কুম ভারাই (তামিল: நெஞ்சிருக்கும் வரை, অনুবাদ 'যতক্ষণ পর্যন্ত একটি মন আছে') হচ্ছে ১৯৬৭ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। চলচ্চিত্রটির কাহিনীকার এবং প্রযোজক সি ভি শ্রীধর নিজেই ছিলেন; মুখ্য ভূমিকায় অভিনয় করেছিলেন শিবাজি গণেশন, কে. আর. বিজয়া এবং আর. মুথুরমণ। মনয়ঙ্গত সুব্রমণিয়ন বিশ্বনাথন চলচ্চিত্রটির সঙ্গীত পরিচালক ছিলেন। শিবাজি গণেশনের অভিনয় অনেক প্রশংসিত হয়েছিলো। অন্যদিকে সি ভি শ্রীধরের পরিচালনাও প্রশংসিত হয়েছিলো। শিবাজি গণেশন - রঘু কে. আর. বিজয়া - রাজেশ্বরী আর. মুথুরমণ - শিবরমণ ভি গোপালকৃষ্ণ - পিটার ভি এস রাঘবন - রাজেশ্বরীর পিতা Ashok, A. V. (১৯ জুলাই ২০০২)। "Incredible charisma on screen"। The Hindu। ১৫ নভেম্বর ২০০৪ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০২০।  Rangarajan, Malathi (২১ জুলাই ২০১৬)। "The director's fine cut"। The Hindu। সংগ্রহের তারিখ ২৩ ডিসেম্বর ২০১৬।  ইন্টারনেট মুভি ডেটাবেজে নেঞ্জিরুক্কুম ভারাই (ইংরেজি)
চিরকুমার সভা (নাটক)

চিরকুমার সভা হল রবীন্দ্রনাথ ঠাকুর কর্তৃক রচিত একটি বাংলা নাটক। এটি একটি প্রহসন। এটি ১৯২৬ খ্রিষ্টাব্দে প্রকাশিত হয়। এটি তারই লেখা প্রজাপতির নির্বন্ধ নামক উপন্যাসের নাট্যরূপ। এই নাটকে শৈলবালার পুরুষ ছদ্মবেশ ধারণ শেকসপিয়রীয় রীতির অনুসরণ। নাটকের মুল উপজীব্য হচ্ছে- দেশপ্রেমিক উদ্যমী যুব সম্প্রদায়ের সন্যাসব্রত গ্রহণের তাগিদ এবং হঠাৎ দমকা হাওয়ায় সে ব্রত ভেঙ্গে ফেলার আকস্মিকতা। সকল দেশেই একদল মানুষ থাকেন, যারা সংসারী হওয়ার জন্য জন্মগ্রহণ করেন না। তাদের সকলকে এক উদ্দেশে বাধবার জন্য চিরকুমার সভার সৃষ্টি। লক্ষ্য দেশের কাজ করা। চন্দ্রমাধববাবু - কলিকাতার কোনো কাজের অধ্যাপক, চিরকুমার সভার সভাপতি শ্রীশ, বিপিন, পূর্ণ - চিরকুমার সভার সভ্যতা অক্ষয়কুমার - জগত্তারিণীর বড়ো জামাতা রসিকদাদা - জগত্তারিণীর দূরসম্পর্কীয় খুড়া বনমালী - ঘটক গুরুদাস - ওস্তাদ দারুকেশ্বর, মৃত্যুঞ্জয় - কুলীন যুবকদ্বয় জগত্তারিণী - বিধবা হিন্দু মহিলা পুরবালা - জগত্তারিণীর জ্যেষ্ঠা কন্যা, অক্ষয়কুমারের স্ত্রী শৈলবালা - জগত্তারিণীর বিধবা কন্যা নৃপবালা, নীরবালা - জগত্তারিণীর দুই অবিবাহিতা কন্যা নির্মলা - চন্দ্রমাধববাবুর অবিবাহিতা ভাগিনেয়ী চক্রবর্তী, ড. দুলাল (২০০৭)। বাংলা সাহিত্যের ইতিবৃত্ত। বাণী বিতান।  "Rabindranath Tagore"। poetrabindranathtagore.tripod.com। সংগ্রহের তারিখ ২০২১-০১-০৭।  "রবীন্দ্রনাথ ঠাকুর" (সংগ্রহের-তারিখ=2021-01-07 ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) "বাংলা নাটকে শেক্‌সপীয়ারের প্রভাব", অর্ধেন্দু মুখোপাধ্যায়, প্রবন্ধ সঞ্চয়ন, সম্পাদনা: ড. সত্যবতী গিরি ও ড. সমরেশ মজুমদার, রত্নাবলী, কলকাতা, ২০০৬ রবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, মুদ্রাকর: ঈশিতা অফসেট, পরিবেশক: কামিনী প্রকাশালয়। "Rabindranath Tagore - Plays - chiro kumar sobha - chiro kumar sobha"। tagoreweb.in। সংগ্রহের তারিখ ২০২১-০১-০৭।  rabindra-rachanabali.nltr.org
সিডনি সিক্সার্স

সিডনি সিক্সার্স হচ্ছে অস্ট্রেলিয়ান ফ্রাঞ্চাইজ ভিত্তিক পুরুষদের ক্রিকেট দল, যারা অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা বিগ ব্যাশ লীগে (বিবিএল) অংশ গ্রহণ করে থাকে। সিডনি থান্ডার-এর মতো, সিক্সার্সও হচ্ছে নিউ সাউথ ওয়েলস ব্লু'র উত্তরাধিকারী, যারা চলমান কেএফসি টুয়েন্টি২০ বিগ ব্যাশ প্রতিযোগিতায় খেলে। সিক্সার্সের ঘরোয়া মাঠ হচ্ছে শহরের অন্তবর্তী দক্ষিণ-পূর্ব এলাকায় সিডনি ক্রিকেট গ্রাউন্ড অপর দিকে থান্ডারের ঘরোয়া মাঠ হচ্ছে শহরের একটু বাইরে কিছু পশ্চিমে স্পটলেস স্টেডিয়াম। উদ্বোধনী কোচ ছিলেন ট্রেভর বেলিস, ২০১৫ সালে তার স্থলাভিষিক্ত হন বর্তমান কোচ গ্রেগ শিপার্ড. সিক্সার্সের উদ্বোধনী অধিনায়ক ছিলেন অস্ট্রেলিয়ান উইকেট-রক্ষক ব্র্যাড হাডিন। স্টিভ স্মিথ ও মইসেস হেনরিকুইস উভয়ই দলের অধিনায়কত্বে সময় দিয়েছেন। বিবিএল১০ আসরের জন্য মনোনীত খেলোয়াড়গণ ছিলেন নিম্নরূপ: "Archived copy"। এপ্রিল ১০, ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ২২, ২০১১।  "Trevor Bayliss announced as coach of Sydney Sixers"। Espncricinfo.com। সংগ্রহের তারিখ ২০১২-১০-১৪।  "Sixers lure Shipperd north for BBL|05"। cricket.com.au। সংগ্রহের তারিখ ২০১৯-১২-১৭।
লারিসা ফুটবল ক্লাব অ্যাসোসিয়েশন

লারিসা ফুটবল ক্লাব অ্যাসোসিয়েশন (গ্রিক: Ένωση Ποδοσφαιρικών Σωματείων Λάρισας, ইংরেজি: Larissa Football Clubs Association; এছাড়াও সংক্ষেপে ইপিএসএল নামে পরিচিত) হচ্ছে গ্রিসের লারিসার ফুটবলের নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের লারিসায় অবস্থিত। এই সংস্থাটি এলএফসিএ চ্যাম্পিয়নশিপ এবং এলএফসিএ কাপের মতো প্রতিযোগিতার সকল কার্যক্রম পরিচালনা করে। বর্তমানে লারিসা ফুটবল ক্লাব অ্যাসোসিয়েশনের সভাপতির দায়িত্ব পালন করছেন দিমিত্রিওস বুচলারিওতিস। "ΟΛΟΙ ΟΙ ΠΡΩΤΑΘΛΗΤΕΣ ΤΗΣ Α' ΕΠΣΛ ΑΠΟ ΤΟ 1961 ΜΕΧΡΙ 2019"।  "Η "χρυσή βίβλος" των πρωταθλητών Α' Κατηγορίας της ΕΠΣΛ"।  দাপ্তরিক ওয়েবসাইট (ইংরেজি)
রেউনিওঁ ফুটবল লিগ

রেউনিওঁ ফুটবল লিগ (ফরাসি: Ligue Réunionnaise de Football, ইংরেজি: Réunionese Football League; এছাড়াও সংক্ষেপে আরএফএল নামে পরিচিত) হচ্ছে রেউনিওঁয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ৩৬ বছর পর ১৯৯২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর রেউনিওঁয়ের সেঁ দেনিতে অবস্থিত। এই সংস্থাটি রেউনিওঁয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে রেউনিওঁ প্রিমিয়ার লিগ এবং কু দে লা রেউনিওঁয়ের মতো প্রতিযোগিতার সকল কার্যক্রম পরিচালনা করে। বর্তমানে রেউনিওঁ ফুটবল লিগের সভাপতির দায়িত্ব পালন করছেন ইভে এতেভে। Réunion Football League - CAF Profile দাপ্তরিক ওয়েবসাইট (ফরাসি) টেমপ্লেট:রেউনিওঁয়ে ফুটবল টেমপ্লেট:রেউনিওঁ ফুটবল লিগ
কুয়ালালামপুর ফুটবল অ্যাসোসিয়েশন

কুয়ালালামপুর ফুটবল অ্যাসোসিয়েশন (ইংরেজি: Kuala Lumpur Football Association; এছাড়াও সংক্ষেপে কেএলএফএ নামে পরিচিত) হচ্ছে মালয়েশিয়ার যুক্তরাষ্ট্রীয় অঞ্চল কুয়ালালামপুরের ফুটবলের নিয়ন্ত্রক সংস্থা। এই সংস্থাটি ১৯৭৪ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মালয়েশিয়ার রাজধানী কুয়ালালামপুরে অবস্থিত। এই সংস্থাটি কুয়ালালামপুর লীগ এবং কেএলএফএ এফএ কাপের মতো প্রতিযোগিতার সকল কার্যক্রম পরিচালনা করে। Aussie Karlovic drops down division in Malaysia to sign with Kuala Lumpur; ESPN FC, 11 January 2016 Kuala Lumpur FA >> Historical squads ওয়েব্যাক মেশিনে আর্কাইভকৃত ১৮ অক্টোবর ২০১৭ তারিখে; worldfootball.net, Retrieved 17 October 2017 দাপ্তরিক ওয়েবসাইট (ইংরেজি) টেমপ্লেট:মালয়েশিয়ায় ফুটবল
কিতাব আল-কাফী

আল-কাফী (আরবি: ٱلْكَافِي, al-Kāfī, শাব্দিক অর্থ “পর্যাপ্ত”) হল মুহম্মদ ইবনে ইয়াকুব আল-কুলায়নী কর্তৃক সংকলিত একটি দ্বাদশী শিয়া হাদিসগ্রন্থ। এই গ্রন্থটি তিনভাগে বিভক্ত: উসূল আল-কাফী, জ্ঞানতত্ত্ব, ধর্মতত্ত্ব, ইতিহাস, নৈতিকতা, দোয়া ও কোরʾআন বিষয়ক হাদিস এর অন্তর্ভুক্ত; ফুরূʿ আল-কাফী, ব্যবহারিক ও আইন সংক্রান্ত হাদিস এর অন্তর্গত; রওদাত আল-কাফী, বিবিধ হাদিস এর অন্তর্ভুক্ত যার মধ্যে বারো ইমাম থেকে প্রাপ্ত দীর্ঘ চিঠি ও খুৎবাও বিদ্যমান। আল-কাফীতে সর্বমোট ১৬,১৯৯টি হাদিস রয়েছে। Meri, Josef W. (২০০৫)। Medieval Islamic Civilization: An Encyclopedia। USA: Routledge। আইএসবিএন 978-0-415-96690-0।  Howard, I. K. A. (১৯৭৬), "'Al-Kafi' by Al-Kulayni", Al-Serat: A Journal of Islamic Studies, 2 (1) উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.al-islam.org/al-tawhid/kafi/1.htm Hadith al-Kafi
জুনাইদ বাগদাদী

জুনাইদ বাগদাদী (৮৩০–৯১০) পারসীয় রহস্যময় এবং প্রাথমিক সুফী দরবেশদের মধ্যে অন্যতম। তিনি অনেক সুফি তরিকার আধ্যাত্মিক তালিকার কেন্দ্রীয় ব্যক্তিত্ব। জুনাইদ বাগদাদী তার জীবদ্দশায় বাগদাদে অধ্যাপনা করেছিলেন এবং সুফি মতবাদের বিকাশে গুরুত্বপূর্ণ ব্যক্তিত্ব ছিলেন। সুফি ধর্মতত্ত্বে তার গুরুত্বের কারণে জুনাইদ বাগদাদী প্রায়শই "সুলতান" হিসাবে উল্লেখ করা হয়। জুনাইদ বাগদাদী হিজরি তৃতীয় শতকের প্রথম দিকে ইরাকের বাগদাদ শহরে জন্মগ্রহণ করেন। তার জন্মের বছর নিয়ে দ্বিমত রয়েছে। কিছু ইতিহাসবিদ লিখেছেন যে তিনি ২১০ হিজরি থেকে ২২০ হিজরির মধ্যে জন্মগ্রহণ করেছিলেন। যেমন ইমাম যাহাবী বলেছেন: "তিনি সুফিদের শায়খ, তিনি ২২০ হিজরি কিছু পরেই জন্মগ্রহণ করেছিলেন।" Silvers, Laury (২০১৩-০৯-০১)। "al-Fatḥ al-Mawṣilī"। Encyclopaedia of Islam, THREE (ইংরেজি ভাষায়)। (...) uncle of the famous early Persian Ṣūfī Junayd al-Baghdādī (d. 298/911).  Browne, Edward Granville (২০১৫)। A Literary History of Persia। BiblioBazaar। আইএসবিএন 978-1-345-72256-7। , page 428: "It is noteworthy that both Bayazid and Junayd were Persians, and may very likely have imported to sufism." Concise Encyclopedia of Islam, C. Glasse, al-Junayd (p. 211), Suhail Academy co.
আজাদ হিন্দ রেডিও

আজাদ হিন্দ রেডিও  ভারতবাসীকে স্বাধীনতা সংগ্রামে উজ্জীবিত করতে ১৯৪৪ খ্রিস্টাব্দে  নেতাজী সুভাষচন্দ্র বসুর নেতৃত্বে শুরু হওয়া একটি বেতার প্রচার মাধ্যম।  প্রথমদিকে এর সম্প্রচার  জার্মানিতে শুরু হলেও,  যুদ্ধ পরিস্থিতি  দক্ষিণ-পূর্ব এশিয়া অভিমুখী হলে  এবং নেতাজীর দক্ষিণ-পূর্ব এশিয়ায় গমনের সাথে সাথে এর  সদর দপ্তর প্রথমে সিঙ্গাপুর  ও পরে রেঙ্গুন স্থানান্তরিত হয়। তবে জার্মানি হতে সম্প্রচারের ভার নাম্বিয়ারের দায়িত্বে থাকে। সেসময় নাম্বিয়ার জার্মানিতে ভারতীয় সেনাবাহিনীর প্রধান ছিলেন ও পরে আজাদ হিন্দ সরকারের দূত হন। বেতার কেন্দ্র হতে জার্মানিতে ও দক্ষিণ পূর্ব এশিয়ার দেশগুলিতে ভারতীয় সেনাবাহিনীর জন্য  সর্বাধিক সম্ভাব্য স্বেচ্ছাসেবকদের ভাষা -  ইংরেজি,হিন্দি, তামিল বাংলা, মারাঠি, পাঞ্জাবি পশতুন এবং উর্দু  ভাষায় সাপ্তাহিক সংবাদ বুলেটিন প্রচারিত হত। অন্য জোটের বেতার অপপ্রচার খণ্ডন করার উদ্দেশ্যে আজাদ হিন্দ রেডিও কাজ করত।  নেতাজী সেসময়কার ' ব্রিটিশ ব্রডকাস্টিং কর্পোরেশনকে '  'ব্লাফ এন্ড ব্লাস্টার  কর্পোরেশন'  এবং অল ইন্ডিয়া রেডিও কে  'অ্যান্টি ইণ্ডিয়ান রেডিও' হিসাবে উল্লেখ করেছিলেন। দ্বিতীয় বিশ্বযুদ্ধের প্রচার ও ভারত "Netaji's Addresses on Azad Hind Radio"। oocities.org। সংগ্রহের তারিখ ১৯ ফেব্রুয়ারি ২০১৪।  Afridi, Sahroz। "Freedom struggle on air"। Hindustan Times। ১৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।  "Netaji to come alive on Azad Hind Radio"। newindianexpress.com। ৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৪।  আজাদ হিন্দ রেডিওতে নেতাজির ভাষণ: 1943 সালে টোকিও থেকে নেতাজির ভয়েস আজাদ হিন্দ রেডিওতে নেতাজির বক্তব্য
আজাদ হিন্দ ব্যাঙ্ক

আজাদ হিন্দ ব্যাঙ্ক  ভারতের অস্থায়ী সরকার আজাদ  হিন্দ সরকারের সদর দপ্তর রেঙ্গুনে ১৯৪৪ খ্রিস্টাব্দের ৫ ই এপ্রিল প্রতিষ্ঠিত হয়েছিল। ১৯৪৩ খ্রিস্টাব্দের ২১শে অক্টোবর নেতাজী সুভাষ চন্দ্র বসু অস্থায়ী ভারত সরকার তথা আজাদ হিন্দ সরকার গঠনের পরই ১৯৪৩ খ্রিস্টাব্দের  ২৩ শে অক্টোবর  ব্রিটিশদের ও তার সহযোগীর বিরুদ্ধে যুদ্ধ ঘোষণা করেন। বিশ্বের বিভিন্ন প্রান্তে বসবাসকারী বৃটিশ শাসন হতে মুক্তিকামী ভারতীয়দের  কাছ থেকে অনুদান সংগ্রহের জন্য ও আজাদ হিন্দ ফৌজের ব্যাঙ্কিং সহায়তা প্রদানের লক্ষ্যেই সুভাষচন্দ্র বসু আজাদ হিন্দ ব্যাঙ্ক স্থাপন করেন। জাপান অধিকৃত সমস্ত দেশে এই ব্যাঙ্কের শাখা ছিল। ব্যাঙ্কটির কারেন্সি নোট তথা মুদ্রা নোট ছিল কর্জপত্রের আকারে এক দিকেই ছাপানো থাকত। আজাদ হিন্দ সরকারের সংগৃহীত অর্থ এই ব্যাঙ্কেই জমা থাকত। শুরুতে ব্যাঙ্কটির অনুমোদিত পুঁজি ছিল ভারতীয় মুদ্রায় পাঁচ মিলিয়ন এবং তন্মধ্যে পরিশোধিত পুঁজি ছিল আড়াই মিলিয়ন। Turnell, Sean (২০০৯)। Fiery Dragons: Banks, Moneylenders and Microfinance in Burma। NIAS Press। পৃষ্ঠা 133। আইএসবিএন 9788776940409। সংগ্রহের তারিখ ২৪ জানুয়ারি ২০১৬।  Basu, Kanailal (২০১০)। Netaji: Rediscovered। Author House। পৃষ্ঠা 77। আইএসবিএন 9781449055691। সংগ্রহের তারিখ ২৪ জানুয়ারি ২০১৬।  Singh, Mahim Pratap (২৬ জানুয়ারি ২০১০)। "Netaji currency made public"। The Hindu। সংগ্রহের তারিখ ২৪ জানুয়ারি ২০১৬।  khan, Saeed (১৪ জুলাই ২০১৪)। "Mystery of Netaji's missing treasure"। The Times of India। সংগ্রহের তারিখ ২৪ জানুয়ারি ২০১৬।  আজাদ হিন্দ শের-ই-হিন্দ
তিরুকালকুন্দ্রম

তিরুকালকুন্দ্রম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পঞ্চায়েত শহর। এছাড়াও এটি তিরুকালকুন্দ্রম তালুকের সদর৷ এখানে রয়েছে বিখ্যাত বেদগিরীশ্বর মন্দির, এটি হিন্দু দেবতা শিবের নামে উৎসর্গীকৃত৷ শহরটি ১৮ টি ওয়ার্ডে বিভক্ত৷ তিরুকালকুন্দ্রম শব্দটি এসেছে তামিল শব্দ 'কলুগু' থেকে, যার অর্থ ঈগল৷ তিরু অর্থাৎ পবিত্র কলুগুন্দ্রম অর্থ ঈগলের অবস্থান৷ কালক্রমে এই তামিল তিরুকলুগুন্দ্রম বাংলায় তিরুকালকুন্দ্রম নামে পরিচিতি পায়৷ জনশ্রুতি অনুযায়ী বেদগিরীশ্বর মন্দির বিমানের দিকে প্রতিদিন দ্বিপ্রহর কালে দুটি ঈগল উড়ে বেড়াতো এবং মন্দিরের পূজারী তাদের প্রতিদিন ভোগ নিবেদন করতেন। লোক বিশ্বাস অনুসারে এই বইগুলি সাধারণ নয় বরং দুজন শাপপ্রাপ্ত ঋষি। আরো জনশ্রুতি রয়েছে যে কলিযুগ শুরু হলে এই ঈগলদ্বয়কে এই মন্দিরে আর দেখা যাবে না। বর্তমানে মন্দিরে ঈগলের অনুপস্থিতি কলিযুগের আগমনকে নির্দেশিত করে। মন্দিরে কোন নন্দী মূর্তি নেই, মনে করা হয় যে এই মন্দিরটি যেই পাহাড়ের উপর অবস্থিত সেটি সম্পূর্ণরূপে শিবের নামে উৎসর্গীকৃত। ফলে এখানে শিব ব্যতীত তার নন্দীর প্রবেশও নিষেধ। তিরুকলুগুন্দ্রম বা তিরুকালকুন্দ্রম মূলত মন্দিরটির নাম হলেও বর্তমানে সমগ্র শহর বোঝাতেই এই নামটি ব্যবহার করা হয়। শিখরে অবস্থিত মন্দিরটিতে পৌঁছাতে পাহাড়ের উচ্চতা বরাবর ৫৬৫ টি ধাপ অতিক্ররম করে যেতে হয়৷ সংযুক্ত চিত্রটি তারই পাদদেশে অবস্থিত শ্রী ত্রিপুরাসুন্দরী মন্দির৷ ২০১১ খ্রিস্টাব্দে ভারতের জনগণনা অনুসারে তিরুকালকুন্দ্রমের মোট জনসংখ্যা ২৯,৩৯১ জন৷ এর মধ্যে ১৪,৫৬৫ জন পুরুষ ও ১৪,৮২৬ জন নারী রয়েছেন অর্থাৎ লিঙ্গানুপাত প্রতি হাজার পুরুষে ১,০১৮ জন নারী৷ মোট পরিবার সংখ্যা ৭,৪১৯ টি৷ ছয় বছর অনূর্ধ্ব শিশু সংখ্যা ৩,১৯২, যা মোট জনসংখ্যার ১০.৮৬ শতাংশ৷ তিরুকালকুন্দ্রমের মোট সাক্ষরতার হার ৮৫.৩৪ শতাংশ, যেখানে পুরুষ সাক্ষরতার হার ৯১.৭৪ শতাংশ ও নারী সাক্ষরতার হার ৭৯.০৬ শতাংশ৷ তিরুকালকুন্দ্রম চেন্নাইয়ের চতুরঙ্গপত্তনম থেকে তিরুতণি পর্যন্ত বিস্তৃত ৫৮ নং রাজ্য সড়কেওর ওপর চেন্নাই থেকে ৭০ কিলোমিটার (৪৩ মা) দক্ষিণে অবস্থিত৷ এছাড়া অন্যতম উল্লেখ্য পর্যটনস্থল মহাবলীপুরম থেকে এটি ১৫ কিলোমিটার (৯.৩ মা) দূরে অবস্থিত৷ পুদুপত্তনম মহাবলীপুরম http://www.thirukalukundram.in/Thirukalukundram-Arulmigu-Vedhagiriswarar-temple-history.html Kapoor, Subodh (২০০২)। Encyclopaedia of Ancient Indian Geography, Volume 2। Genesis Publishing Pvt Ltd। পৃষ্ঠা 655। আইএসবিএন 9788177552997।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census of India Website : Office of the Registrar General & Census Commissioner, India"। www.censusindia.gov.in। সংগ্রহের তারিখ ২০১৯-০৬-২৯।  https://www.census2011.co.in/data/town/803370-tirukalukundram-tamil-nadu.html
ইকবাল সিকান্দার

মোহাম্মদ ইকবাল সিকান্দার (উর্দু: اقبال سکندر‎‎; জন্ম: ১৯ ডিসেম্বর, ১৯৫৮) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম সদস্য ছিলেন। ঘরোয়া প্রথম-শ্রেণীর পাকিস্তানি ক্রিকেটে হায়দ্রাবাদ ও করাচি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন ইকবাল সিকান্দার। করাচির সেন্ট প্যাট্রিকস হাই স্কুলে পড়াশুনো করেছেন তিনি। ১৯৯৬-৯৭ মৌসুম থেকে ১৯৯৯-২০০০ মৌসুম পর্যন্ত ইকবাল সিকান্দারের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৯১ সালে করাচি হোয়াইটসের সদস্যরূপে পেশাওয়ারের বিপক্ষে একদিনের খেলায় অংশ নেন। খেলায় অনন্য সাধারণ বোলিং পরিসংখ্যান গড়েন ৬.২-৩-৭-৭। লিস্ট এ ক্রিকেটে তার তুলনায় অন্য কোন খেলোয়াড়কে কম রান খরচ করে সাত উইকেট পাননি। ইংরেজ ক্রিকেট লীগেও কিছুটা সময় অতিবাহিত করেছেন। ২০০১ সালে লিভারপুল প্রতিযোগিতায় লেই ক্রিকেট ক্লাবের পক্ষে শতাধিক উইকেট পেয়েছেন। সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ইকবাল সিকান্দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছেন। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২১ মার্চ, ১৯৯২ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এরপর, তাকে কোন টেস্ট কিংবা ওডিআইয়ে অংশগ্রহণ করার সুযোগ দেয়া হয়নি। ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। বর্তমানে তিনি আফগানিস্তান দলের কোচের দায়িত্ব পালন করছেন। "সংরক্ষণাগারভুক্ত অনুলিপি"। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।  ইমরান খান মুশতাক আহমেদ ১৯৯২ ক্রিকেট বিশ্বকাপ দলসমূহ প্রথম-শ্রেণীর ক্রিকেট দলসমূহের বর্তমান তালিকা পাকিস্তানি একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ইকবাল সিকান্দার (ইংরেজি) ক্রিকেটআর্কাইভে ইকবাল সিকান্দার (সদস্যতা প্রয়োজনীয়) (ইংরেজি)
মুদাফফর মসজিদ

মুদাফফর মসজিদ (আরবি: جامع ومدرسة المظفر) হচ্ছে ইয়েমেনের তাইজ শহরের পুরনো অংশের মাঝখানে অবস্থিত একটি মসজিদ। এটি ত্রয়োদশ শতাব্দীতে নির্মিত হয়। এটি ইয়েমেনের দুটি সুন্দর মসজিদের একটি। এটি পুরনো শহরের বৃহত্তম মসজিদগুলোর মধ্যে অন্যতম এবং সেখানকার অনেক বাসিন্দা মসজিদটিতে জুমার নামাজে উপস্থিত হন। মসজিদটি মাদ্রাসা হিসেবেও পরিচিত ছিল যা বহু ইসলামী পণ্ডিতকে শিক্ষিত করেছে। ইয়েমেনের মসজিদের তালিকা ইয়েমেনে ইসলাম Kelly, Mike। My Shadow on the Clouds। Lulu Press। পৃষ্ঠা 119।  "Mosque and Hammam Al-Mudhaffar"। World Monuments Fund (ইংরেজি ভাষায়)। সংগ্রহের তারিখ ২০২১-০১-০৭।  উইকিমিডিয়া কমন্সে মুদাফফর মসজিদ সংক্রান্ত মিডিয়া রয়েছে।
পাম্পজ্যাক

পাম্পজ্যাক হল তেল কূপের পারস্পরিক ক্রম পিস্টন পাম্পের জন্য ওভারগ্রাউন্ড ড্রাইভ। তরল ভূগর্ভ থেকে প্রবাহিত ভূ-পৃষ্টে প্রবাহিত হওয়ার জন্য পর্যাপ্ত চাপ না থাকলে দ্বারা যান্ত্রিকভাবে তরল পদার্থ উত্তোলনের জন্য পাম্পজ্যাক ব্যবহৃত হয়। ব্যবস্থাটি সাধারণত তেল কূপের থেকে অল্প তেল উৎপাদন করার জন্য ব্যবহৃত হয়। পাম্পজ্যাকগুলি সাধারণত তেল সমৃদ্ধ অঞ্চলে দেখা যায়। পাম্পের আকারের উপর নির্ভর করে, এটি প্রতিটি স্ট্রোকে সাধারণত ৫ থেকে ৪০ লিটার (১ থেকে ৯ ইম্প গ্যাল; ১.৫ থেকে ১০.৫ মার্কিন গ্যাল) তরল উৎপাদন করে। প্রায়শই এটি অপরিশোধিত তেল ও জলের ইমালসন হয়। পাম্পের আকারটি গভীরতা ও উত্তোলিত খনিজ তেলের ওজন দ্বারাও নির্ধারিত হয়, অধিক তেল নিষ্কাশনের (স্রাবের মাথা) জন্য বর্ধিত ওজনের খনিজ তেল সরিয়ে নিতে আরও শক্তির প্রয়োজন। একটি মরীচি-ধরনের পাম্পজ্যাকটি মোটরের ঘূর্ণমান গতিটিকে পালিশ-রড, তার সাথে সাকার রড ও কলাম (তরল) লোড চালানোর জন্য প্রয়োজনীয় উল্লম্ব গতিতে রূপান্তরিত করে। এই ধরনের ইঞ্জিনিয়ারিং প্রক্রিয়াকে হাঁটার দণ্ড বা 'ওয়ালকিং বীম' বলা হয়। এটি ১৮ ও ১৯ শতকে প্রায়শই স্থির ও সামুদ্রিক বাষ্প ইঞ্জিনের নকশায় ব্যবহৃত হত। "Old Stuff from the Oil Fields - Pumping Jacks"। www.sjvgeology.org। সংগ্রহের তারিখ ২০১৭-০৩-২২।
গফরগাঁও থানা

গফরগাঁও থানা বাংলাদেশের ময়মনসিংহ জেলার অন্তর্গত গফরগাঁও উপজেলার একটি থানা। ১৮১৩ সালে গফরগাঁও থানা প্রতিষ্ঠিত হয়। গফরগাঁও উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম গফরগাঁও থানার আওতাধীন। পৌরসভা: গফরগাঁও ইউনিয়নসমূহ: ১নং রসুলপুর ২নং বারবাড়িয়া ৩নং চর আলগী ৪নং সালটিয়া ৫নং যশরা ৬নং রাওনা ৭নং গফরগাঁও গফরগাঁও উপজেলা ময়মনসিংহ জেলা "গফরগাঁও উপজেলার পটভূমি"। gafargaon.mymensingh.gov.bd। জাতীয় তথ্য বাতায়ন। ১২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।  "ইউনিয়নসমূহ - গফরগাঁও উপজেলা"। gafargaon.mymensingh.gov.bd। জাতীয় তথ্য বাতায়ন। ৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।
পাগলা থানা

পাগলা থানা বাংলাদেশের ময়মনসিংহ জেলার অন্তর্গত গফরগাঁও উপজেলার একটি থানা। এটি ২০১২ সালে প্রতিষ্ঠিত হয়। পাগলা থানার উত্তরে ত্রিশাল ও নান্দাইল উপজেলা, দক্ষিণে গাজীপুর জেলার শ্রীপুর ও কাপাসিয়া উপজেলা, পশ্চিমে ভালুকা উপজেলা, পূর্বে ময়মনসিংহের নান্দাইল ও কিশোরগঞ্জের হোসেনপুর ও পাকুন্দিয়া উপজেলা। ২০১১ সালের ৩১ মার্চ গফরগাঁও সরকারি কলেজ মাঠে উপজেলা আওয়ামী লীগ আয়োজিত জনসভায় মাননীয় প্রধানমন্ত্রী শেখ হাসিনা তাঁর ভাষণে গফরগাঁও বাসীর সামনে অচিরেই পাগলা থানা বাস্তবায়নের প্রতিশ্রুতি দেন। যার ফলে ২০১২ সালের ২৫ এপ্রিল রাষ্ট্রপতির অধ্যাদেশ মূলে স্বরাষ্ট্র মন্ত্রণালয় পাগলা থানা অনুমোদনের গেজেট প্রকাশ করে। ওই বছরের ২৩ মে গফরগাঁও উপজেলার ১৫টি ইউনিয়নের মধ্যে ৮টি ইউনিয়ন নিয়ে পাগলা থানার যাত্রা শুরু হয় । ২০১৬ সালের ২ নভেম্বর পাগলা থানা ভবন নির্মাণ করা হয়। গফরগাঁও উপজেলার ৮টি ইউনিয়নের প্রশাসনিক কার্যক্রম পাগলা থানার আওতাধীন। ইউনিয়নসমূহ: ৭নং মশাখালী ৯নং পাঁচবাগ ১০নং উস্থি ১১নং লংগাইর ১২নং পাইথল ১৩নং দত্তেরবাজার ১৪নং নিগুয়ারী ১৫নং টাংগাব ময়মনসিংহ জেলা সদর থেকে পাগলা থানার দূরত্ব ৫৪ কি.মি. দক্ষিণে, গফরগাঁও উপজেলা সদর থেকে ১৫ কি.মি. দক্ষিণে এবং রাজধানী ঢাকা থেকে ৭৮ কি.মি. উত্তরে অবস্থিত। পাগলা থানার যোগাযোগ ব্যবস্থা প্রধানত সড়ক কেন্দ্রিক। গফরগাঁও - মাওনা সড়ক পাগলা থানার প্রধান সড়ক যার মাধ্যমে লোকজন বিভিন্ন গন্তব্যে যাতায়াত করে থাকেন। এখানে মশাখালী রেলওয়ে স্টেশন নামে একটি রেলওয়ে স্টেশন রয়েছে যা মশাখালী ইউনিয়ন এ অবস্থিত। পাগলা থানার কয়েকটি ইউনিয়নের লোকজন গফরগাঁও রেলওয়ে স্টেশন এর মাধ্যমে বিভিন্ন গন্তব্যে যাতায়াত করে থাকেন। পাগলা থানাধীন ইউনিয়ন গুলো প্রধানত কৃষিপ্রধান। এখানে ধান, পাট, গম, ডাল ইত্যাদি খাদ্যশস্য ও অর্থকরী ফসল জন্মে থাকে। তাছাড়া ভুট্টা, গম, মসুর ইত্যাদি রবিশস্যও খুব ভাল জন্মে। শামছুল হুদা পাঁচবাগী (রহঃ), এমএলএ ক্যাপ্টেন (অবঃ) গিয়াস উদ্দিন আহমেদ, বীর মুক্তিযোদ্ধা ও সাবেক সংসদ সদস্য শাহ মোহাম্মদ বদরুল হক গেদু মিয়া অধ্যাপক শেখ রেয়াজ উদ্দীন আহমদ, বঙ্গবন্ধুর ঘনিষ্ঠ সহচর, ভাষা সৈনিক বীর মুক্তিযোদ্ধা ও ইতিহাসবিদ এখানে জারি, সারি, বাউল ও কেচ্ছাগান নিয়মিত চর্চা হয়। পালা গান, মঞ্চ নাটকের জন্য পাগলা এলাকা বিখ্যাত। সীমানার প্রায় তিন দিক নদী দ্বারা বেষ্টিত এর পূর্বে ব্রহ্মপুত্র, দক্ষিণে কালীবানার ও পশ্চিমে সুতিয়া নদী। গফরগাঁও উপজেলা ময়মনসিংহ জেলা ময়মনসিংহ বিভাগ "আজ গফরগাঁওয়ের পাগলা থানা ভবন উদ্বোধন"। m.dailyinqilab.com। দৈনিক ইনকিলাব। ২ নভেম্বর ২০১৬। সংগ্রহের তারিখ ৭ জানুয়ারি ২০২১।  "ইউনিয়নসমূহ - গফরগাঁও উপজেলা"। gafargaon.mymensingh.gov.bd। জাতীয় তথ্য বাতায়ন। ৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০২১।
নগ্নতার বিপরীতে আলো

নগ্নতার বিপরীতে আলো (ফরাসি: Nu à contre-jour) ফরাসি উত্তর-প্রতীতিবাদী চিত্রকর পিয়েরে বনার্ড অঙ্কিত তৈলচিত্র। বনার্ড ১৯০৮ সালে তেলরঙের চিত্রকর্মটি এঁকেছিলেন। বর্তমানে বেলজিয়ামের রাজকীয় চারুকলা জাদুঘরে সংরক্ষিত চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়। পিয়েরে বনার্ডের সঙ্গী মার্থে ডি মেরিগনি, এই চিত্রের নারী প্রতিকৃতি অংকনে মডেল হয়েছিলেন। চিত্রে একজন নগ্ন নারীকে টবে স্নানের পর গায়ে সুগন্ধি প্রয়োগ করতে দেখা যায়। তিনি জানালা দিয়ে ঘরে প্রবেশ করা আলোর বিপরীতে দাঁড়িয়ে আছেন যা ঘরকে উজ্জ্বল উষ্ণ ছায়াহীন আলো এবং রঙে পূর্ণ করে। বনার্ডের চিত্রকর্মের 'প্রতিফলন' একটি সাধারণ বৈশিষ্ট্য, এই চিত্রের আয়নায় প্রতিফলিত সোনালী রঙের চেয়ারের পাশে দন্ডায়মান অবগাহনকারীর প্রতিকৃতি অঙ্কিত হয়েছে। এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে পিয়েরে বনার্ডের এই চিত্রটিকে উপস্থাপন করা হয়েছিল। চিত্রটি বর্তমানে বেলজিয়ামের রাজকীয় চারুকলা জাদুঘরে সংরক্ষিত ও প্রদর্শিত হচ্ছে। চিত্রকর্ম প্রবেশদ্বার "Nu à contre-jour"। Musées royaux des Beaux-Arts de Belgique। সংগ্রহের তারিখ ৮ অক্টোবর ২০২০।  "Top 100 Great Paintings"। www.toperfect.com। সংগ্রহের তারিখ ২০২১-০১-০৭।  100 Meisterwerke, Vol. 1, Chapter 1: Zauber des Lichts (The Magic of Light) সংগ্রহের তারিখঃ ৮ জানুয়ারি ২০২০
আল-ইস্তিবসার

আল-ইস্তিবসার (আরবি: ٱلِٱسْتِبْصَار فِيمَا ٱخْتَلَف مِن ٱلْأَخْبَار, প্রতিবর্ণীকৃত: আল-ইস্তিবসার ফি-মা ইখতিলাফ মিন আল-আখবার; শাব্দিক অর্থ বিতর্কিত ঐতিহ্যসমূহের উপর অনুচিন্তন) হল শেখ তুসী কর্তৃক সংকলিত একটি দ্বাদশী শিয়া হাদিসগ্রন্থ। এটি গ্রন্থটি শিয়া ইসলামের কুতুব আল-আরবাহের অন্তর্ভুক্ত। এই গ্রন্থটিতে তহজীব আল-আহকামের অনুরূপ বিষয়াবলি সংক্ষিপ্ত আকারে রয়েছে। Abd al-Hadi al-Fadli (১ সেপ্টেম্বর ২০১১)। Introduction to Hadith 2nd। ICAS Press। পৃষ্ঠা 106–7। আইএসবিএন 978-1-904063-47-6।
তহজীব আল-আহকাম

তহজীব আল-আহকাম (আরবি: تَهْذِيب ٱلَأَحْكَام فِي شَرْح ٱلْمُقْنِعَه, প্রতিবর্ণীকৃত: তহজীব আল-আহ়কাম ফী শরহ় আল-মুক়নিʿয়াহ; শাব্দিক অর্থ জাল ঐতিহ্য ব্যাখ্যার সংবিধি সংস্কার) হল শেখ তুসী কর্তৃক সংকলিত একটি দ্বাদশী শিয়া হাদিসগ্রন্থ। এটি প্রামাণিক শিয়া হাদিস সংকলন কুতুব আল-আরবাহের অন্তর্ভুক্ত। এই গ্রন্থটি শিয়া মুসলিম ধর্মতাত্ত্বিক শেখ মুফীদের আল-মুক়নিʿয়াহ গ্রন্থের একটি ভাষ্য। Abd al-Hadi al-Fadli (১ সেপ্টেম্বর ২০১১)। Introduction to Hadith 2nd। ICAS Press। পৃষ্ঠা 106–7। আইএসবিএন 978-1-904063-47-6।  Shaykh al-Mufid (১৫ সেপ্টেম্বর ২০১৪)। Al-Amali, The Dictations of Shaykh al-Mufid। Lulu.com। আইএসবিএন 978-1-312-52224-4। [স্থায়ীভাবে অকার্যকর সংযোগ]